Սա թերևս աշխարհի վերջի ջատագովների համար իսկական հիասթափություն է՝ օր օրի հետևից անցնում է, իսկ աղետը տեղի չի ունենում: Դե իհարկե, մարդկության համար իսկական բարօրություն կլինի, եթե նման չարագուշակներն այդպես հիասթափված էլ իրենց կյանքն ապրեն: Ու հիշենք՝ հին աշխարհում գուժկաններին խստագույնս պատժում էին, թեև հաճախ նրանք արդեն կատարված աղետն էին գուժում ու ոչ մի մեղք չունեին: Ուղղակի այն ժամանակ մարդիկ ավելի իմաստուն էին ու գիտեին՝ լավն ու բարին գովերգելը նրանց շատանալու գրավականն է, իսկ չարի մասին շատախոսելը կարող է չարիք բերել: